CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT I PROFESSIONALS EXTERNS EN ENSENYAMENTS UNIVERSITARIS OFICIALS DE MÀSTER PER AL CURS 2022-2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/28051)
  + [Valencià](/va/acuerdo/28890)






Selector de idioma

Leer

* [Español](/es/acuerdo/28648)
* [Valencià](/va/acuerdo/28714)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT I PROFESSIONALS EXTERNS EN ENSENYAMENTS UNIVERSITARIS OFICIALS DE MÀSTER PER AL CURS 2022-2023[Butlletí Oficial Universitat d'Alacant](/ca/Publicacion)
========================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT I PROFESSIONALS EXTERNS EN ENSENYAMENTS UNIVERSITARIS OFICIALS DE MÀSTER PER AL CURS 2022-2023

Data d'aprovació
:   14/09/2022

Data de publicació
:   15/09/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/28344)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/28300)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/28986)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT I PROFESSIONALS EXTERNS EN ENSENYAMENTS UNIVERSITARIS OFICIALS DE MÀSTER PER AL CURS 2022-2023&url=https://www.boua.ua.es/va/acuerdo/28696)

**Títol:** CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT I PROFESSIONALS EXTERNS EN ENSENYAMENTS UNIVERSITARIS OFICIALS DE MÀSTER PER AL CURS 2022-2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 14 de setembre de 2022

CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT I PROFESSIONALS EXTERNS EN ENSENYAMENTS UNIVERSITARIS OFICIALS DE MÀSTER PER AL CURS 2022-2023.

1.   Objecte

Aquesta convocatòria té per objecte facilitar la mobilitat de professorat i professionals externs que participen en el desenvolupament i la impartició de màsters oficials de la Universitat d'Alacant, incloent-hi els interuniversitaris.

Les ajudes podran destinar-se a la cobertura de despeses de desplaçament, allotjament i manutenció, com també a col·laboracions docents (conferències, seminaris, etc.). També podran destinar-se a altres despeses relacionades amb l'estada, sempre que estiguen degudament justificades i hagen sigut autoritzades prèviament pel Vicerectorat d'Estudis, Qualitat i Llengües.

L'activitat programada podrà realitzar-se de manera presencial o en línia.

En el cas de les col·laboracions docents, l'ajuda estarà subjecta a la corresponent retenció de l'IRPF, excepte quan la persona convidada residisca en un país amb el qual Espanya tinga subscrit un conveni per a evitar la doble imposició internacional, i serà necessària aleshores l'aportació de la pertinent certificació de residència fiscal per part de l'Administració tributària del seu país.

Les activitats que realitzarà el professorat o els professionals visitants hauran d'incloure's en el Pla d'Ordenació Docent (POD) del departament, encara que sense assignació de crèdits, i caldrà reflectir-hi que es tracta de conferències, seminaris, tallers o qualsevol altra activitat addicional respecte del que constitueix la docència reglada del màster, llevat que s'impartisquen cinc o més hores, i en aquest cas s'haurà de reflectir l'assignació dels crèdits impartits en el màster. Només s'admetran excepcions amb causa justificada i amb l'informe previ del director o la directora del departament implicat en la docència.

2.   Finalitat

La finalitat d'aquesta ajuda és enriquir la docència en els màsters universitaris oficials amb l'aportació de professorat i professionals externs de reconegut prestigi.

3.   Òrgans intervinents

L'òrgan competent per a la concessió d'aquestes ajudes és la rectora de la Universitat d'Alacant. En aquest procediment actuarà una comissió de valoració, d'acord amb el que estableix aquesta convocatòria i la legislació de subvencions.

4.   Marc legal i pressupostari

La dotació màxima per a aquesta convocatòria és de 50.000 € i es troba consignada en l'aplicació pressupostària 76271F0359 de crèdits del pressupost del Vicerectorat d'Estudis, Qualitat i Llengües. En tot cas, la concessió de les ajudes queda condicionada a l'existència de crèdit adequat i suficient en el moment de la resolució. En el cas que existisca romanent de la convocatòria anterior, podrà sumar-se a la dotació pressupostada.

La dotació assignada s'ajustarà als principis, les normes de funcionament intern de la UA i allò que disposa la Llei 38/2003, de 17 de novembre, general de subvencions.

5.   Normes generals de procediment

5.1  Instrucció

El Vicerectorat d'Estudis, Qualitat i Llengües serà el responsable d'establir els procediments adequats i donarà les instruccions necessàries per a la tramitació i gestió de la convocatòria.

5.2  Requisits dels sol·licitants

Podran sol·licitar aquestes ajudes les coordinadores o els coordinadors dels màsters oficials de la Universitat d'Alacant, incloent-hi els interuniversitaris, amb la finalitat de possibilitar la participació de professorat i professionals externs en l'activitat docent en el màster durant el curs acadèmic 2022-2023.

Només s'admetrà una sol·licitud per cada màster oficial.

Els requisits exigits hauran de complir-se en la data de finalització del termini de presentació de la sol·licitud.

5.3  Quantia

Cada coordinador o coordinadora de màster podrà presentar sol·licitud amb petició de fins a 3 docents o professionals externs convidats, i haurà d'indicar l'ordre de prelació.

L'import màxim de les ajudes per persona convidada serà de 900 € per a residents a Espanya, i de 1.200 euros per a residents en altres països. Les estades han de coincidir amb els períodes acadèmics de la Universitat d'Alacant.

En el cas d'intervencions en línia, l'import màxim de l'ajuda concedida serà de 900 euros en funció del nombre d'hores impartides .

L'abonament de l'ajuda es realitzarà com a continuació es detalla:

- Ingrés del 60% de la dotació econòmica concedida per a cada convidat després de la resolució definitiva de la convocatòria.

- Ingrés del 40% restant una vegada justificada l'activitat en els termes indicats en l'apartat 6 d'aquesta convocatòria.

5.4  Presentació de sol·licituds

El termini de presentació de sol·licituds s'inicia l'endemà de la publicació en el BOUA i serà de 20 dies hàbils.

La sol·licitud es presentarà a través d'UA-Cloud emplenant el qüestionari al qual s'accedeix des de l'enllaç que apareix a continuació.

Enllaç qüestionari: <https://cvnet.cpd.ua.es/uaCuestionarios/acceso/preguntas.aspx?idcuestionario=148458&idioma=ca>

En la pàgina web del Vicerectorat d'Estudis, Qualitat i Llengües es publicarà la relació de les sol·licituds admeses i excloses, amb explicació dels motius d'exclusió. En cas que la documentació aportada fora incompleta o presentara errors corregibles, es requerirà a les persones sol·licitants que esmenen aquests aspectes en el termini de 10 dies. En absència d'esmena, s'entendrà que es desisteix de la sol·licitud, d'acord amb el que estableix l'article 68.1 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de l'esmentada llei.

5.5  Documentació que s'ha d'aportar

Juntament amb la instància de sol·licitud, haurà d'adjuntar-se la documentació següent:

a)       Currículum vitae del professorat o professional extern convidat.

b)      Memòria descriptiva del programa de col·laboració i detall del pla de treball per al seu desenvolupament.

c)       Informe estimatiu de les despeses que cal realitzar per al desenvolupament de les activitats proposades.

5.6  Valoració de les sol·licituds i criteris d'adjudicació de les ajudes

Per a determinar la concessió de les ajudes, la comissió es basarà en els criteris següents:

a)    En el cas del professorat, el currículum acadèmic, científic i professional. Aquestes persones hauran d'estar en possessió del grau de doctor o doctora.

b)    En el cas de professionals, l'experiència laboral i el reconegut prestigi en el seu camp.

Addicionalment, podran ser tinguts en compte altres criteris per a la concessió de les ajudes amb la finalitat d'assegurar l'adequació del pressupost sol·licitat a l'activitat i l'impacte. Entre eixos criteris podran considerar-se el nombre d'estudiants matriculats i el nombre d'hores de l'activitat prevista.

5.7  Comissió avaluadora

Les sol·licituds admeses seran avaluades per una comissió presidida pel vicerector d'Estudis, Qualitat i Llengües i de la qual formaran part la directora del Secretariat d'Estudis -que actuarà com a secretària-, la directora del Centre de Formació Contínua i la secretària del Centre de Formació Contínua.

5.8  Incompatibilitats

Aquesta ajuda és incompatible amb qualsevol altra d'anàloga naturalesa finançada amb fons públics o privats que siga objecte d'una convocatòria pública.

5.9  Resolució, notificació i publicació de les ajudes

Vista la proposta formulada per la comissió avaluadora, i una vegada esmenades, si escau, les deficiències detectades, la rectora resoldrà la convocatòria amb la publicació de la relació definitiva de les ajudes concedides en la pàgina web del Vicerectorat d'Estudis, Qualitat i Llengües en un període màxim de dos mesos des de la data final del termini de presentació de sol·licituds.

Atès el principi de transparència arreplegat en la Llei 40/2015, d'1 d'octubre, de règim jurídic del sector públic i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/va/vr-estudis/index.html>, que substitueix la notificació a les persones interessades i té els mateixos efectes.

Qualsevol modificació en les condicions que van motivar la concessió de les ajudes haurà de comptar amb l'autorització del Vicerectorat d'Estudis, Qualitat i Llengües; en cas contrari, l'ajuda podrà ser revocada totalment o parcialment.

6      Justificació

La coordinadora o el coordinador del màster oficial haurà de presentar durant el mes de juliol del 2023 els següents documents justificatius de l'activitat realitzada pel professorat o professionals externs convidats:

a)    Informe sobre les activitats realitzades d'acord amb el pla de treball previst, signat per la persona convidada i pel/per la mateix/a coordinador/a.

b)    Justificants de les despeses realitzades pel docent o professional convidat.

Les quantitats de l'ajuda que no s'hagen justificat es reintegraran al Vicerectorat d'Estudis, Qualitat i Llengües.

Una vegada realitzada la justificació de l'activitat, es procedirà a la liquidació de l'ajuda.

7      Protecció de dades de caràcter personal

De conformitat amb el que disposa la legislació vigent en matèria de protecció de dades, es fa constar que la Universitat d'Alacant tractarà les dades aportades en el formulari de sol·licitud, com també aquelles contingudes en la documentació adjunta, amb la finalitat de registrar i gestionar acadèmicament i administrativament la participació de la persona sol·licitant en aquesta convocatòria.

La legitimació d'aquest tractament es basa en l'interès públic de la convocatòria i en el consentiment expressat en la sol·licitud de participació.

La persona sol·licitant pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la seu electrònica ([https://seuelectronica.ua.es](https://seuelectronica.ua.es/)).

La informació addicional i detallada sobre protecció de dades, els seus drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>.

8      Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, el 6.4 de la Llei orgànica 6/2001, de 21 de desembre, d'Universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió avaluadora podrà interposar-se un recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 14 de setembre de 2022

La rectora,

(PD de signatura, Resolució rectoral de 22 de desembre de 2020)

El vicerector d'Estudis, Qualitat i Llengües

Francisco José Torres Alfosea





[Carretera Sant Vicent del Raspeig s/n  
03626 Sant Vicent del Raspeig - Alacant  
 Tel. 75 940 2816 - Fax 91 034 6010](https://www.google.es/maps/@37.921066,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12410&trk=tyah&trkInfo=tarId%5U6574263882896%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)